[{"text_idx": "#000000", "text": "O\u0303nne ei saa karbiga koju tellida. To\u0303si. Aga pitsat saab. Ja see on peaaegu sama hea!"}, {"text_idx": "#000001", "text": "Keegi ei tea pa\u0308ris ta\u0308pselt, kus ja millal ku\u0308psetati esimene pitsa. Aga Pizzakiosk teab ta\u0308pselt, et meie esimene pitsa tuli ahjust va\u0308lja 2004. aastal Paides. Sa tahad nu\u0308u\u0308d ehk ku\u0308sida, kust tuli mo\u0303te Paides pitsat teha? Ja me vastame sulle pa\u0308ris ausalt, et ta\u0308pselt nagu armastus ka\u0308ib ko\u0303hu kaudu, tulevad ka parimad ideed ko\u0303hu kaudu!"}, {"text_idx": "#000002", "text": "Ko\u0303ik algas niisiis sellest, et meil tuli isu. Ko\u0303igepealt lihtsalt isu midagi head su\u0308u\u0308a. Tead ju ku\u0308ll seda tunnet? Seisime keset Paidet ja vaatasime u\u0308he ja teise ja kolmanda koha poole, aga u\u0308kski polnud nagu see o\u0303ige. Ja nii ei ja\u0308a\u0308nudki meil u\u0308le muud, kui ise endale meelepa\u0308rane koht sisse seada. Selline koht, kuhu inimesed tahaksid tulla. Koht, mis tooks inimesed kokku."}, {"text_idx": "#000003", "text": "meid u\u0308hendab armastus heade maitsete vastu"}, {"text_idx": "#000004", "text": "Aga mis toit see on, mis inimesed kokku toob? Perekonnad ja so\u0303pruskonnad? Armastajad ja kolleegid? Need, kes u\u0308ksteist veel kunagi na\u0308inud pole ja need, kes pole lihtsalt ammu kokku saanud? Ei, mitte tangupuder ega kapsasupp, mitte ja\u0308a\u0308tis, mis na\u0308ppude vahel a\u0308ra sulab. See on pitsa. Pole ku\u0308simustki. Pitsa on maailma ko\u0303ige universaalsem toit. So\u0308o\u0308 u\u0308ksi vo\u0303i jaga so\u0303braga, lo\u0303ika pooleks vo\u0303i lo\u0303ika neljaks vo\u0303i kas vo\u0303i kaheku\u0308mne neljaks, so\u0308o\u0308 na\u0308ppude vo\u0303i noa ja kahvliga, so\u0308o\u0308 u\u0308likonnas vo\u0303i dressis, so\u0308o\u0308 suvel vo\u0303i talvel, so\u0308o\u0308 pargipingil vo\u0303i ku\u0308u\u0308nlavalgel."}, {"text_idx": "#000005", "text": "Asusime Paidest teele ja so\u0303itsime kahe na\u0308dala jooksul la\u0308bi Rootsi ja Taani Prantsusmaale ja Itaaliasse. Meie isu aina kasvas. Aga nu\u0308u\u0308d oli sellel isul nimi \u2013 pitsaisu. Kust leida parim pitsa? Loogika u\u0308tles, et eks ikka Itaaliast, aga kui me u\u0308hel pa\u0308eval Kopenhaageni kesklinnas u\u0308hes pannipitsade kohvikus istet vo\u0303tsime ja hambad auravasse viilu sisse lo\u0303ime, oli asi selge. Paidesse tuleb tuua maailma parimad pannipitsad."}, {"text_idx": "#000006", "text": "Mo\u0303eldud-tehtud. Sest isuga on ju nii, et kui ta juba u\u0308kskord peale tuleb, siis ega ta enne a\u0308ra ei kao, kui pitsa ahju pandud, ahjust va\u0308lja vo\u0303etud ja a\u0308ra so\u0308o\u0308dud. Ja isegi siis ei saa pa\u0308ris kindel olla, kas isu on rahuldatud, nii et kindlam on kohe teine pitsa veel ahju panna. Meie panime."}, {"text_idx": "#000007", "text": "Panime u\u0308he ja panime teise, siis kutsusime so\u0303brad ku\u0308lla ja ku\u0308psetasime veel mitu tu\u0308kki ja niimoodi la\u0308ks aeg muudkui edasi ja ta\u0308naseks ei tea enam isegi ta\u0308pselt, mitu pitsat me ku\u0308psetanud oleme."}, {"text_idx": "#000008", "text": "Vo\u0303ib-olla sa mo\u0303tled, et pitsa koht on Itaalias ja eestlane vo\u0303iks ikka kahe jalaga maa peal seista ja mulgikapsaid su\u0308u\u0308a? Pizzakiosk to\u0303estab vastupidist! Eestlasele meeldib pitsa. Eestlasele meeldib Eesti pitsa. Ja nii on Pizzakiosk jo\u0303udnud ta\u0308naseks juba pea igasse Eestimaa nurka."}, {"text_idx": "#000009", "text": "Frantsiisivo\u0303imaluse loomisega on Eestis ta\u0308na juba 29 Pizzakioski. Ja nii pole ju mingi ime, et just Tu\u0308ri Pizzakioskis mo\u0303eldi va\u0308lja Tu\u0308ri pitsa ja Ju\u0308ril Ju\u0308ri pitsa. Rapla ei tahtnud alla ja\u0308a\u0308da ja mo\u0303tles va\u0308lja Rapla pitsa. Ja muidugi on Pizzakioski su\u0308nnikodus va\u0308lja mo\u0303eldud ka Paide pitsa!"}, {"text_idx": "#000010", "text": "Aa, sa ku\u0308sid, et mis imeasi see Eesti pitsa on? See on to\u0303eliselt kro\u0303beda ja juustuse a\u0308a\u0308rega pannipitsa, mis on tehtud ko\u0303ige kvaliteetsemast toorainest. Ja toorainega me ei koonerda \u2013 kui on pepperoni, siis on ikka niimoodi pepperonit, et ko\u0303igile ja\u0308tkub. Vo\u0303i ainult sulle, kui parajasti on see pa\u0308ev, kus mitte kellegi teisega pitsat jagada ei raatsi. Sest selliseid pa\u0308evi tuleb ikka ette."}, {"text_idx": "#000011", "text": "Aga nende ko\u0303rval on teistsugused pa\u0308evad. Sellised, kus pitsa toob kokku vanad so\u0303brad ja noored armastajad, perekonnad ja suguvo\u0303sad, tuttavad ja vo\u0303o\u0303rad. Kalender vo\u0303ib o\u0308elda, et on teisipa\u0308ev vo\u0303i neljapa\u0308ev, aga see pole to\u0303si \u2013 hea pitsa teeb argipa\u0308evast pidupa\u0308eva. Alati."}, {"text_idx": "#000012", "text": "Pizzakiosk armastab pitsat. Aga me armastame ka sporti ja tervislikke eluviise. Sa mo\u0303tled, et need kaks ei ka\u0308i kuidagi kokku? Ka\u0308ivad ku\u0308ll \u2013 kvaliteetne pitsa sobib tervisliku eluviisiga nagu valatult. Muidugi mitte pa\u0308ris iga pa\u0308ev, aga vahel siiski, sest ko\u0303ik hea siin maailmas saab alguse tasakaalust."}]